Kedves 
Gyerekek! 


ITT A VAKÁCIÓ! Biztosan beszámoltok 
majd arról, hogy mit láttatok, merre jártatok 
a nyáron. Vannak gyerekek, akik nem mehet- 
nek nyaralni, mert például a kistestvérük szü- 
letését várják a nyári hónapokra, vagy mert 
a szüleik házat építenek, esetleg nem sikerült 
összegyűjteni a pénzt az utazásra. 

Kedves otthon maradók! Ne búsuljatok! 
Az otthon eltöltött napok is érdekesek lehet- 
nek, ha azzá tesszük őket. Aki még nem tudja, 
mit játsszon, keressen kedvére való feladatot 
a Dörmögőben! 


Januári számunkban megkérdeztem, hogyan 
tudnátok kiegészíteni, folytatni ezt a vonalat: 
milyen képet rajzolnátok belőle. 

Nézzetek meg néhányat a beérkezett mun- 


E  MÉKIBÁT 
kák közül! Dörmögő Dömötör 


CZVACK ANDREA, 
7 éves, Borsodnádasd 


KISS SZILVIA 6 éves, Hódmezővásárhel 


Áprilisi számunk bolondos képén mindany- 
nyian találtatok 8—10 hibát. Az Iskolatáska 
című rovatban található feladatot az oldotta 
meg jól, aki a róka, a kacsa és az elefánt ki- 
csinyét rajzolta le. 

Szerencsés nyerteseink: 

Aitner Zsolt, Erdei Zsuzsanna, Révész Róbert, 
Takács Nóra, Budapest — Balázs Viki, Kende- 
res — Deli Tünde, Mezőhegyes — Elek Nóra, 
Tiszavasvári — Farkas Roland, Tiszaszőlős — 
Fekete Hajnalka, Veszprém — Gergely István, 


Gyulakeszi — Jenei Ágota, Dunaföldvár — 
Jurácsik Anita, Bugyi — Kendra Zsuzsanna, 
Békéscsaba — Király Róbert, Marcali —- Lele 


Gábor, Földeák — Lénárt Andrea, Sajóörös — 
Lupsa Tamás, Kótaj — Nagy Ágota, Debrecen 
— Nemes Edina, Hegyeshalom — Réti Zoltán, 
Ládbesenyő — Rózsa Mária, Döge — Samu 
Andrea, Nagykökényes — Sütő Katalin, Kör- 
mend — Szabó Nóra, Kecskemét — Szoldatics 
Tibor, Rimóc — Szűcs Antónia, Kisvárda — 
Túróczi Zoltán, Megyaszó —Vaskeba Éva, Baja. 

. ZSENGELLÉR JULCSI, 
"4 éves, Debrecen 


gé an 


sürüs 


MEGSÚGOM, hogy 
következő számunkban 
többek között 

Szergej bohóc 

fog mulattatni 
benneteket. 


melegbenfolya evé elp 
. jon mi történik, ha verő a tav 
gerek felszínéről felszálló vízpára hi 
gővel találkozik a magasban? Kihűl, fe ővé. 
ödik. A felhők aprócska vízcseppjei tó- 


vább hűlnek, nagy, nehéz Cseppekbe tömö- 
rülnek; megered az eső. Újra Jesz tócsa! 


BENJÁMIN LÁSZLÓ : 
Esőcsepp 


Azért csak az esőcsepp, 
csak ő a legerősebb! 

A felhőből lepottyan, 

neki az meg se kottyan, 
akkor lesz — attól eleven, 
bukfencezik a levelen.  : 


Mint a gyik, fürge lábú; 
szalad, sziklák alá bú, 

de még a földbe is lemegy, 
megfürdeti a gyökeret, 

s a száron, mintha lépcsőn 
járna, a föld fölé jön. 


Lesz majd belőle pára, 
felszáll a napsugár 
onnan átszáll a szélre 
haza talál az égre, 


s beáll megint esőnek. 
Csak ő a legerősebb! 


fológi c § 


MADÁR ESZTER rajzai 


BENEDEK ELEK: 


98 

Volt egyszer egy szegény ember. Péternek 
hívták, s annyi gyermeke volt, mint a rosta 
lika, még eggyel több, de aztán egész gazdasága 
egy árva kakas volt. A szomszédja, Pál, az meg 
erős gazda volt, s mégis mindig jajgatott. 

Azt mondja egyszer Pál Péternek: 

— Szomszéd! A kend kakasa sokat kaparász 
az én kertemben, én tovább nem tűrhetem. 
Hogyha megfoghatom, kitekerintem a nyakát. 


Péter nem szólt semmit, de erősen gondol- 
kodóba esett, hogy mitévő legyen azzal a sze- 
rencsétlen kakassal. ,Én bizony — gondolja 
magában — nem vesződöm sokáig vele, hanem 
az uraságnak ajándékozom, hátha még meg is 
jutalmaz valamivel." Azzal megfogta a kakast, 
s elvitte az urasághoz. 

— Talán bizony keresztelés vagy lakodalom 
van a házadnál, Péter, hogy kakast ajándékoz- 
gatsz? — kérdezi az uraság. 

— Dehogy, uram, nem lesz nálam semmiféle, 
csak költse el az úr a családjával, ne gondoljon 
vele — mondta Péter. 

— Hm, nem értem a dolgot. Hát nem el- 
kelne nálatok, hisz annyian vagytok! 

— Igaz, uram, igaz, de minek adjak én húst 
a gyermekeimnek, mikor kenyérre is alig jut. 
Jobb, ha meg sem kóstolják. 

— Ó, te oktondi! Hát add el, s végy kenyeret 
az árán! 

— Dehogy adom, uram! Ha én a városba 
viszem, két nap járom az utat, s míg hazaérek, 
megeszem a kakas árának a felét. 

Mit tehetett az uraság, nem lehetett Pétert 
megtéríteni, kiadta hát a rendeletet a szakács- 
nénak, hogy ebédre süsse meg a kakast. Mikor 
az ebéd kész volt, Pétert is az asztalhoz ültette. 
Éppen heten ültek vele együtt az asztalnál. Azt 
mondja az uraság, mikor a sült kakast behozták : 

— No, Péter, a kakast te osztod el, de úgy 
vigyázz, hogy mindenki megkapja a maga ré- 
szét. Ha jól osztod, megajándékozlak, ha nem 
jól osztod, lehúzatlak, s tizenkettőt veretek 
rád. 


Erre Péter maga elé vette a kakast, levágta 
a fejét, s azt a gazda tányérjára tette ezekkel 
a szavakkal: 


— A fej az úré, mert ő a ház feje. 

Azután a nyakát vágta le, s ezt a gazdaasszony 
tányérjára tette. 

— A fej és a nyak egyek — mondta Péter —, 
a férj és feleségek is egyek, tehát a nyak az 
asszonyt illeti. 

Most a kakas két szárnyát vágta le, s odaadta 
a fiúknak, hogy jobban tudjanak írni, a két 
lábát pedig a leányoknak, hogy jobban tudjanak 


táncolni. 


Azt mondta végül Péter: 

— Mindenki megkapta a magáét, én is el- 
viszem a magamét — s azzal a , maradékot" 
bekebelezte. 

Nagyot kacagott az uraság és családja a 
Péter furfangján, s jókedvében gazdagon 
megajándékozta. Adott neki tehenet, borjút 
és birkákat is. 

Hazamegy Péter nagy örvendezéssel, s be- 
széli Pálnak a szerencséjét. 

a Megállj, Péter — gondolta Pál —, adok én 
öt kakast az uraságnak, s akkor ötször annyi 
ajándékot kell, hogy kapjak." Mindjárt meg- 
fogott öt kakast, s elvitte az uraságnak. 


no 


SOMORJAI ÉVA rajzai 


Az uraság jól tudta, hogy honnét fúj a szél, 
nem akarta elfogadni az ajándékot, de Pál 
addig istenkedett, hogy mégis elvette, hanem 
kikötötte, hogy a sült kakasokból neki is enni 
kell, éppen mint Péternek. 

Megsüttette mind az öt kakast, s mikor asz- 
talhoz ültek, ezt mondotta Pálnak: 

— Hallod-e Pál! Az én házamnál az a szokás, 
hogy aki hozta az ajándékot, az is ossza el, de 
úgy oszd, hogy hetünk közül mindenki meg- 
kapja a magáét. Ha jól osztod, hasznát veszed, 
ha nem: huszonnégy botot veretek reád. 

Eleget törte a fejét Pál, de nem volt annyi 
esze, hogy az öt kakast fel tudja osztani hét 
ember között. 

Az uraság, mikor látta, hogy Pál semmire 
sem tud menni, elhívatta Pétert. 

— Nem tudom, uram — mondta Péter —, 
hogy el tudom-e osztani, de azért megpróbá- 
lom. 

Azzal nekilátott az osztásnak. 


— Én azt találom — mondta Péter —, hogy 
a nagyságos úr, a nagyságos asszony és egy 
kakas egy háromságot tesz ki, a két úrfi s egy 
kakas nemkülönben, a két kisasszony s egy 
kakas is csak egy háromság, s végezetre én 
szegény ördög s két kakas ismét csak egy há- 
romság; s most már mindközönségesen jó 
étvágyat kívánok! 

Az egész ház népe kacagott Péter furfangján, 
s az uraság Pált huszonnégyig verette, Pétert 
pedig megajándékozta házzal és telekkel. 

Máig is él, ha meg nem halt. 


Történet a 
kiscsibéről 


I A képek sorából kitalál- 

I hatod, milyen kalandja 
volt a kiscsibének. Vajon 
mi lett a történet vége? 
Meséld el vagy rajzold ide, 
az utolsó helyre! 


SÓTI KLÁRA terve és rajza 

p Pv w mielőtt lépnél! Jól vigyázz; tudod- "éghosy kivel e 
állsz szemben? Én Sétikáló vagyok; tündér és 
éti Lő boszorkány egy személyben. Ellenségem akarsz 
lenni vagy barátom? OG 

3 e Kacsinder úgy dühbe e: ezékte a sza- 

A í vakra, hogy legszívesebben razonnal lépett 
volna, levágta volna szörnyű nagy tappancsát "/ 

Sétikálóra, de valami azt súgta neki: vigyázat! 


Sétáljunk, sétáljunk — úgy sétáljunk, ahogy — Ezer ördög és ezer átok, gés megesik, ) 
senki, úgy akár a híresincsi Sétikáló tündér hogy rosszul járok, vagyis lépek! 7 dörmadte 
vagy boszorkány, aki — mondjam-e? — egyik Kacsinder, de nem maradt sok ideje a dörmö- ga 
kezével ernyőt pörgetett, a másikkal meg gésre, mert Sétikáló újra megszólalt, csak úgy só 
kulcsokat csörgetett, de akár pörgetett, akár süvöltött föl a hangja a toronymagasban "im- 14 
csörgetett, a szeme szürke volt, a szoknyája bolygó óriás 7 EGÁL E TÁ fülébe: er sgt 
suhogott és — egyik füle sós, a másik paprikás, — Te töpáját lú: Te toronyban fészkelő közi 
bizony! fejű lópofa! Nézd a kulcsaimat és az ernyőmet! 

Hát ez a csörgető és pörgető tündér vagy vi 
boszorkány, akit nevezzünk ezentúl Sétikáló- ag 
nak, találkozott egyszer egy óriással, akinek 4 


Kacsinder volt a neve. Sétikáló tündér (vagy 
boszorkány?) kíváncsian nézegette a nála 
tízszer nagyobb óriást, és azt kérdezte magá- 
ban: jó ez nekem, vagy rossz ez nekem, hogy 7 
találkoztam vele? Az óriás meg mintha gon- 
dolatolvasó lett volna, rádörrent Sétiká- 
lóra: 

— Jaj neked, te törpe, egyet lépek s véged 
van! Miért álltál elém, te szerencsétlen?! 

Na, gondolta Sétikáló, ezt aztán jól kifogtam, 
most mit csináljak? Ennek a Kacsindernek 
egyik szeme jobbra néz, a másik meg balra, de 
a talpa egyenesen felém fordul. 

— Te óriás! — kiáltott föl Sétikáló. — Várj 
csak kicsit, te kancsal Kacsinder! Gondolkozz, 


4 


u 


, LK 
ő Ha lépni mersz, talpadba szalad a tündéri tüske 
eg Gé "és a boszorkányos kulcsok tömlöcbe zárnak! 


áz? Sétikáló megcsörgette kulcsait, és megpör- 
Ge 5 AYát magasan a feje fölé tartotta ernyőjét. 
ky : § Képzelhetitek, hogy dúlt-fúlt erre Kacsinder, 
18 ? ; 5 ————— és milyen pillantásokat vetett a nála tízszer 
a TA 4 11 kisebb Sétikálóra meg a fölmeredő ernyőre. 
ris § Fi s Hol az egyik szemét villantotta, hol a másikat, 
I "de lépni nem mert. Sétikáló, a tündér és bo- 
. szorkány, jóízűen cmulatott magában, mert 
fit [ Kiorklvt ést es túljárt az óriás eszén. Hiszen — 
.. [/"mondjamre? — égészen közönséges kulcsokat 
""""csörgetett a "karikán: egy szekrénykulcsot, 
ÉR liftkulcsots egy kamrákulcsot, egy bőrönd- 
kulcsot, egy padláskulcsot, egy pincekulcsot 
meg égy violinkulcsot, de egyik sem ért semmit, 
.. mert Sétikáló már réges-régen elfeledte, hogy 
5 g melyik zárba valók.:— csak a violinkulcsot hasz- 
.nálta- nap. mint nap, "amikor dalra fakadt. Az 
esernyő pedig papírból volt és selyemből, 
ss a-tüskét hírből semlismerte . . 
Ua 60 Mikor Sé áló látta, hogy Kacsinder dühös, 
051" delféla kul kek és aZ ernyő tüskéjétől, cse- 
" ." lékedett. 18 
: 81 söze At Jtat1-— kid) tt harciasan és ernyőjével 
b di — megérintette adevegőbe emelt hatalmas talpat. 
PT 
18 óriás úgy térezők intha már égetné is a 
tüské. 
do Szdáohuut: kiáltott Kacsinder fájdalmasan, 
(7. éssántikálvásól ezalatt 9, 
Sétikátó 2 étikált tovább, és arra gondolt, 
"ha valaki nágyó akárja papírernyő és né- 
"hány ;. rozsdátoráti kélcs) $ megvédheti a go- 

KOLTAI ÉVA rajza 


AHlusta fiú és a cseresznye 


(MAGYAR NÉPMESE) 


RÁKOSY ANIKÓ rajza 


Egyszer egy ember és a fia elindultak 
a vásárba. Vezettek egy szamarat, hogy 
eladják. Nagy meleg volt, nagy hőség, a 
gyermek ellágyult, alig tudott menni. Ahogy 
mennek, megpillantanak a földön egy kraj- 
cárt. Azt mondja az édesapja: 

— Fiam, ehol van egy krajcár, gyorsan 
vedd fel! 

A fiú nem akarta felvenni, azt mondta, 
hogy neki nem kell, ő nem hajol le egy 
krajcárért ilyen melegben. Az édesapja felvet- 
te a krajcárt, és mentek tovább. A fiú felült 
a szamár hátára, fáradt volt. Ahogy mennek, 
szembejön egy asszony egy kosár cseresz- 
nyével. Azt kérdi tőle az ember : 

— Hogy adja a cseresznyét? 

— Egy kiló egy krajcár. 

Na, mindjárt vett is az ember egy kiló 
cseresznyét, az asszony kitöltötte egy zacs- 
kóba, és mentek tovább. A gyermek sze- 
retett volna a cseresznyéből enni, de az 
apja nem adott neki, nem is nézett a fiára. 
Közben ledobott a földre egy szem cse- 
resznyét. Ahogy visszapillantott, látta, hogy 
a fiú leszállt a szamárról, felvette a cseresz- 
nyét, és befalta. Megint ledobott egy szem 
cseresznyét, a fia azt is fölvette. Úgyhogy 
a kiló cseresznyét szemenként a földre 
ejtette, és a fiú mindannyiszor lehajolt, és 
felvette. Annyiszor, ahány szem cseresznye 
volt a kilóban. Akkor azt mondja neki az 
apja: 

— Látod, fiam, az egy krajcárért lusta 
voltál lehajolni, de lehajoltál százszor egy 
szem cseresznyéért! 


Tudod-e, mit esznek ezek az állatok? Vezesd őket egy 
ceruzavonással kedvenc csemegéjükhöz! Melyik állatnak 
nem jutott vacsora? Vigasztald meg! Rajzolj neki is va- 
csorát! Küldd el rajzodat Dörmögő Dömötörnek! 


(A rejtvényt TÓTH ATTILA, 8 éves győri olvasónk küldte a szerkesztőségbe. ) 


MADÁR ESZTER rajzai 


Nyáron van a névnapja 
annak a kislánynak, aki- 
nek a nevét ebben a 
rajzban rejtettük el. 


TALÁLÓS KÉRDÉS 


Két füle van, mégsem hall. 
Mi az? 


Bóta Borsi — nagy- 
csoportos óvodás 
— kétszer is kö- 
rülrajzolta a kezét. 
Először fát, aztán 
sárkányt rajzolt a 
körvonalából. Teis 
rajzold körül a ke- 
zedet! Készíts új 
képet belőle. 


xX világoskék 
CO sötétkék 
A zöld 


T citromsárga 
9 narancssárga 
a lila 


Színezd ki ezt a képet a megadott színek szerint! Mit rejtettünk el a képben? 


0: 


Vitorlásverseny 


Már az udvarra tett kiskádban vagy más, kisebb- 
nagyobb víztükrön is játszhatsz vitorlásversenyt. 
Gyűjtsd össze a jégkrémes, gyümölcskrémes 
vagy vajas dobozokat, szabj rájuk színes, kemény 
papírból vitorlát, mintánk szerint! Vágd be egy 
kicsit a dobozok átellenes oldalait, és csúsz- 
tasd a nyílásokba a vitorla hasítékait! Fújj a 
vitorlára; máris versenyezhetnek a hajók! 
További dobozokból bólyákat is készít- 
hetsz, amelyeket a hajóknak meg kell 
kerülniök, mielőtt célba érnek. Ké- 
pünk mutatja a bólyák elkészítésé- 

nek módját. 

Egymagadban is jól játszhatsz a 
hajókkal, de társaságban még 
sokkal érdekesebb! 

FÜRTÖS GUSZTÁV: 


A játékos veréb 


STUIBER ZSUZSA rajza 

Egy kis veréb nagyon szeretett játszani, 
mókázni. Ezért társai elnevezték Ókamóka- 
csiripókának. 

Egy napon, amikor éppen bukfencet vetett 
a porban, talált egy fél dióhéjat. — De kár, 
hogy üres! Azért csak fölveszem — gondolta. 
Ekkor eszébe villant, hogy tegnap látott az 
utcán egy embert, aki odalépett a járókelőkhöz, 
kérdezett tőlük valamit, aztán mikrofont tar- 
tott eléjük. — Neki ez a dióhéj lesz a mikro- 
fonja — gondolta. — A magnót majd odakép- 
zeli magának. Igen, riportokat készít; ilyet 
még soha, soha nem játszott! 

Szétnézett: hová menjen legelőször? Egy 


telefonfülkéhez repült, amely ott állt a tér 
oldalán. 


— Jó napot, Telefonfülke! — köszönt rá. — 
A Déli Csiripelő című újságtól jöttem. Látom, 
az egyik ablakodat betörte valaki. Tegnap még 
ép volt. Mondd, ki tette? Azzal eléje tartotta 
a héjmikrofont. — Ide beszélj! — mondta. 


A telefon nem beszélt oda. Sehová sem 
beszélt, hallgatott. Ökamókacsiripóka köze- 
lebb repült, s ekkor látta... jaj, mit látott? 
Azt, hogy a telefon zsinórját is elvágta valaki. 
Elkedvetlenedett a kicsi veréb. Ekkor meg- 
szólalt a közeli hirdetőoszlop. 

— Sajnos, én nem tehettem ellene semmit! 

— Mikor fogják meggyógyítani? 

— Fogalmam sincs, csak azt tudom, hogy me- 
lyik színházban, moziban mit játszanak, hol van 
hangverseny. Még azt is tudom, hogy a Mező 
utcában eladó egy kecske. Öreg néni ragasz- 
totta rám a cédulát, kovásszal. Nem veszel 
kecskét? 

— Minek nekem a kecske? Különben is, 
egyre ez a telefonfülke jár az eszemben... 

EI akarta hajítani a dióhéjat, de közben 
rájött, hogy jó lesz az neki kalapnak. Föl is 
tette a fejére, és sétifikált vele egy ideig. Aztán 
egyszercsak ezt is megelégelte, lekapta a fe- 
jéről, és dühösen eldobta messzire. 

Egy víztócsába esett a dióhéj, ott úszkált 
sokáig. Észrevette egy kövér darázs, rászállt 
és csónakázott benne, amíg el nem unta. 

Ökamókacsiripókának pedig aznap már 
egyáltalán nem volt kedve játszani. 


TANDORI DEZSŐ: 


Samu, a tacskó-veréb 


Bárhogy nézzük: Samuka 

olyan, mint egy-kiskutya. 

Keskeny feje, pofácskája . " 

nem hasonlít senki másra, €. 
csak egy komoly tacskóra. 

—— — Délután három óra, 
Samut szépen kiengedjük 
kényelmes kalitkájából. 

Nem sokat száll, nem viháncol, 
ránk röppen, hadd legyen együtt 
két régi barátjával, 

aztán néha Éliással, 

egy másik kis hím verébbel, 

ifjabb nála épp egy évvel. 

Szegény Ifjább Éliásról 

mesélek majd nektek máskor. 
Most Samuról... mit is mondjak? 
Tenyerünkbe belapul csak, : 
nem kedvel fürdővizet, 

amúgy szárazon liheg, 

sötét csőrét tátja, ím, ús 


látom, bent szép rózsaszín! "43 ada 


Izgul, és melege van, tú 
csöppet sem boldogtalan. 71845 
Samu, mint egy kutya, hű, 
természete egyszerű. 


Épp így ragaszkodna hozzánk a d 


ha — ő volna a mi gazdánk. § 
Odujába felröppen, ps, "réz 
les ránk — s elalszik köz 

Békakergető 


-bben a játékban 4—10 gyerek vehet részt. 
A játékosok két egyenlő csoportot alakítanak. 
A békák csoportja leguggol, a gólyák csoportja 
féllábon a békák mögé áll. Így felelgetnek 
ím egymásnak: 


38 
vs 


(Népi gyermekdal) 


Gólyak: Síppal, dob -bal, 


Amikor a dalt elénekelték, a gólyák féllábon 
szökdelve kergetni kezdik a békákat, akik 
guggolva, ugrándozva menekülnek. Amikor 

Cs a gólyák minden békát megfogtak, felcserélőd- 
c a nek a szerepek. 

Aki tudja, rajzolja le a dalban említett hang- 
szereket, és küldje el rajzát Dörmögő Dömö- 
törnek! A legszebb rajzok készítői jutalmat 

ná-di he-ge- dű - vel. Hopp! 


BÖRCSÖK MÁRIA: 


Gólyamese? 


Két kíváncsi békagyerek 

a tóparton susog, brekeg. 

— A szüleim, képzeld, Réka, 

. mondták, hogy hal meg a béka: 
jön a gólya, és elviszi. 

— — Buta, aki ezt elhiszi. 

. Nem vagy ebi már, Emese, 

. tudd meg, hogy a gólya: mese. 


il 


A 
/ 


MIN Állatkerti séta 


Iz 


TT 


meeNyári sétákra hívunk a budapesti állatkertbe, testvéreiddel és 
szüleiddel együtt! 

Bizonyára előfordult már, hogy összemérted magadat a barátaid- 
dal; kíváncsi voltál, ki a legmagasabb, ki a leggyorsabb, ki a legügyesebb 
közületek. Most kezdődő sétánkon az állatokat hasonlítjuk össze 
egymással; bajnokokat keresünk. Felfedező utunkon Szidnainé dr. 
Csete Ágnes, a budapesti állatkert munkatársa vezet bennünket. 


Gondolnád-e, hogy a lustaság jában) az oroszlánpapa. A párja 
világbajnoka éppen az ,állatok sem sokkal fürgébb, csupán 
királya", az oroszlán lehetne? négy-öt kölyke kedvéért moz- 
Pedig így van. Szinte egész nap dul: eteti őket, játszik velük. 
fekszik és szundikál az afrikai, De általában alig mozog többet 
füves pusztákon (eredeti hazá- egy-két óránál. 


Vágd le ezt a szelvényt az ollóval 
jelzett vonalon! Vidd el magaddal 
a budapesti állatkertbe, és mutasd 
fel a kapunál! Nem kell! belépőjegyet 
venned, besétálhatsz a szelvénnyel, 
sőt egy érdekes játékban is részt 
vehetsz. 


Sétálj el a madarakhoz! Látsz kö- 
zöttük kicsit, nagyot, egyszínűt és 
tarka tollút, hosszú lábút, rövid lábút, 
sokféle alakút. Az a feladatod, hogy 
megkeresd közülük azt a hármat, 
amelyiknek képét a szelvény túlsó 
oldalán látod. Állapítsd meg, melyik 
közülük a legnagyobb madár! Ha 
eldöntötted, rajzold a legnagyobb 
madár képe mellé az óvodai jeledet! 
Kérd meg a felnőtteket, írják a szel- 
vényre a nevedet, a lakcímedet és 
a korodat! (Ez azért szükséges, mert 
a játékosok között jutalmakat sor- 
solunk ki.) A szelvényt útban haza- 
felé dobd az állatkert kijáratánál 
abba a ládába, amelyen Dörmögő 
képét látod! 

10 jutalmat sorsolunk ki; a nyer- 
tesek neve szeptemberi számunkban 
jelenik meg. 

Júliusban ismét jelentkezünk. Egy 
újabb séta alkalmával megkeresheted 
az állatkert legnagyobb állatát! 

Jó szórakozást! 


Szinte hihetetlen, hogy a lusta oroszlánnak egészen közeli rokona 
a gepárd, amelyik viszont a világ leggyorsabban futó állata. Afrika 
füves pusztáin él; a gyorsvonat sebességével is tud száguldani. Kölyök 
korában könnyen megszelidítheti az ember a gepárdot; régen még 
vadászatokhoz is segítségül hívta. A megszelidített gepárd nagyon 
ragaszkodó; jó hangulatát, barátságos szándékát doromboló hanggal 
fejezi ki, akár a macska. 


Nemcsak a mesében, de az állatok világában is léteznek , hétalvók" 
Így is nevezhetnénk a hazánk erdeiben élő nagypelét, amely a mókus 
rokona, és a legtöbbet alvó állat. Ez a sárgásszürke, fehér hasú, bo- 
zontos farkú rágcsáló, a leginkább szürkülettől pirkadatig szerzi 
élelmét. Szívesen rakja fészkét a fa odvaiba, itt születik meg öt-hat 
csupasz és vak kölyke is. Már szeptember közepén összegömbölyö- ! 
dik, akár egy szőrgombóc, és mély álomba merül. Hét hónapig alszik, 
alszik, mint Csipkerózsika, csakhogy őt nem a mesebeli királyfi, 
hanem a melengető, tavaszi napsugár ébreszti fel álmából. I 


Lakáscím: 


GYÁRFÁS ENDRE: 


— Berci, Marci, ki a házból! — 
kiált Bori egyik reggel. 

— Menyétke és Borz barátunk 
patakparton sátrat ver fel. 
Táborozzunk mi is, bocsok? 
Berci rikkant : — Mint a vöcsök! 


A kamrában piros ponyva. 
— Ezt vigyük el a táborba! 


Elindul a három gyerek; 
hamar talál táborhelyet. 
Marci hoz egy vastag karót, 
földbe üti, ahogy illik, 
arra vetik rá a ponyvát, 

s a négy sarkát kifeszítik. 


— Cövekeljük ki az alját! — 
mondja Berci. S már kezdenék, 
ám focizni hívja őket 

a Borz koma és a Menyét. 


Zajlik a meccs: száll a labda, 
pattan erre, röppen arra, 

s bár védik a kapukat, 

gól is esik, fél tucat. 


e. mé 
"  Egyszerrecsak vad szél támad, 
"felkapja a mackósátrat. 
£ Mirálltok ott, mint a cövek? — 
kérdi a Borz. — Kapjuk el már! 
— Hát nem látod? — mondja Bori. — 
-— A fák fölött magasan száll. 
ha. . Most már késő cövekelni. 
s pe Sátrunk el nem éri senki. 
! 
s iNézzétek — szól Marci —, mintha 
sárkányt röptetnénk az égen! 
Úgy répübaz égő piros 
sátórlap ammesszeségben. 
— EreszkediktSukiált Berci. 
-Patakvízbe! S. nagyot csobban. 
E Hálásszuk ki, állítsuk fél, / , 
ám ezúttal tartósabban! Bi 
—  Csépeg majd ránk Smondjá Bori —, 
! mert aponyvá nedves marad. ; 
Úgy száradna megrcsupán, ha 
egész éjjélssütne a nap. 


/segbl ) 


Hogyan játszottak vakációt a Sárkány családhan? 


Napok óta ömlött az eső. 
Tócsában állt a víz az óvodai 
homokozóban, meg a kis göd- 
rökben, amelyeket a gyerekek 
lába koptatott ki a hinták alatt. 
Igaz, már régóta nem koptatja 
senki tovább a földet a hinták 
alatt, mert nyári szünidő van 
az óvodában, csak az évzáróra 
készített zászlócskák sárgulnak 
a bezárt ablakok között. 
Üresen állnak a játszótéri hin- 
ták is. Talán még a nyaralók is 
fázósan húzódnak össze az 
üdülők társalgóiban. 

És az itthon maradók? A Sár- 
kánygyerek már megnézett 
minden műsort a tévében liba- 
tenyésztéstől Libanonig,  foci- 
meccstől fakitermelésig. A leg- 
jobban persze a cirkuszos és 
az állatos műsorokat szerette. 
Szerencsére akadt bőven ilyen 
is. Vasárnaponta szülei egykori 
kedvencét, Homoki Nagy István 
filmjét nézhette, meg az Állatok 
nyomában című sorozatot. 

Apja nem mehetett szabad- 
ságra, anyjának is fogyatkoztak 
a szabadnapjai. Bizony sokszor 
volt úgy, hogy a Sárkánygyerek 


álló délelőtt csak az ablakon 
lecsorgó vizet nézte egyma- 
gában. Harangszókor a szom- 
széd néni jött át hozzá, elébe 
tette az ebédet, megsimogatta, 
és indult is a dolgára. 

Így ment ez egészen addig, 
amíg a Legokosabb Fejének 
eszébe jutott valami : 

— Játsszunk vakációt! Mond- 


juk, én leszek az Utazási Iro- 
da! — Azzal elbújt egy szék 
mögé, csak a szeme villogott 
a támla alatt. Fülére szorította 
a —— játéktelefon kagylóját. 


— Halló, igen itt a Dörmögő 
Utazási Iroda. Kirándulni óhajt? 
Van még néhány szabad he- 
lyünk a holnapi pilisi társasuta- 
zásra. Főzés a szabadban, gya- 


logséta, szelídített vadállatok, 
olcsó árak. Igen. Jegyeztem, 
9 fő, de csak három ágyon. 
Igenis. Mindent a vendég ked- 
véért... 

— Én meg Színházi Jegyiroda 
leszek! Nagy plakátokat fogok 
festeni! — kiabálta a Következő 
Fej, és ákombákom betűkkel 
el is készült a plakát. Egy igazi 
újságból keresett rá szöveget: 
AZ ÁLLAMI BÁBSZÍNHÁZ NYÁRI 
ELŐADÁSAI: a Hűvösvölgyi 
Nagyréten — július elsején: 
Mackó Mukik kalandjai; július 
9-én Szentendrén:  Királylá- 
nyok vándorúton; Fonyódon: 
Jancsi és Juliska; Balatonföld- 
váron július 24-én Ezüstfurulya; 
a —— Hűvösvölgyi  Nagyréten 
augusztus 12-én: Téli tréfák, 
nyári mókák. 

— Én postás leszek, és min- 
den gyereknek kézbesítem a 
sok meghívót! — találta ki 
a Harmadik Fej. 

— Mi meg írunk, vágunk, 
ragasztunk . sok-sok — meghí- 
vót — kiabálták egyszerre a 
kicsik. — Meghívó az állatkert- 
be. Meghívó a játszóházba. 
Meghívó disznótoros vacsorá- 
ra... nem, az nem jó, majd 
télen. ... Meghívó mezei futó- 


versenyre. Csak tessék, tessék, 
jöjjön el mindenki! Erre, erre! 

— És én mi legyek? — kér- 
dezte majdnem pityeregve a 
Legkisebb Fej. 

— Hát te leszel a látogató! — 
mondták neki az okosabbak. 
Majd te fogsz menni minden- 
hová. Mondjuk, egyszer kirán- 
dulni, egyszer labdázni, egyszer 
múzeumba, egyszer sétafikálni, 
egyszer uszodába. Jó? 

— Akkor jó! 

Ez a játék napokig eltartott. 
Reggel ezzel keltek, este ezzel 
feküdtek. Egészen addig, amíg 
egy délelőtt igazi csöngőn, 
igazit csöngetett az igazi postás, 
és hozott az igazi Sárkánygye- 
reknek egy igazi levelet. Mi 
volt benne? Egy igazi MEG- 
HÍVÓ. 

Hogy hová szólt a meghívó? 
Nekem azt már nem mutatta 
meg a Sárkánygyerek, mert 
amikor a Legokosabb Feje fel- 
olvasta az egészet, akkora éljen- 
zésben törtek ki a többi fejek, 
hogy rájuk kellett csuknom 
az ajtót: össze ne dűljön a ház! 

Találjátok ki magatok kedves 
gyerekek, hová szólt a meg- 
hívó, és rajzoljátok le, írjátok 
meg Dörmögőnek! 


EMLÉKEZTETŐ 
szülőknek, nagyszülőknek 
Folyóiratunk — oldalszá- 
mozásának alapszíne (a 
dominóké) mindig azt 
mutatja, . hogy milyen 
korú —— gyermekeknek 
ajánljuk írásainkat. 

O Piros alapszín: 3—4 éve- 
seknek; 

O kék alapszín: 5—6 éve- 
seknek; 

O sárga alapszín: első osz- 
tályosoknak; 

O fehér alap : mindenkinek. 


A szerkesztőség 
belső munkatársai: 
Kun Magda olvasószerkosztő, 


Kovács Endre képszerkozztő, 
Madár Eszter levelező. 

